ΟΙ ΣΠΟΥΔΕΣ ΓΙΑ ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ (ΔΜΣ) ΣΥΝΟΠΤΙΚΑ**\***

**ΣΧΕΔΙΑΣΜΟΣ ΑΝΘΕΚΤΙΚΩΝ, ΒΙΩΣΙΜΩΝ και ΕΥΦΥΩΝ ΥΠΟΔΟΜΩΝ**

**Ειδικεύσεις**

* Α’ Υλικά, Κατασκευές και Γεωτεχνικά Έργα Υψηλής Επιτελεστικότητας,
* Β’ Υδραυλική και Περιβαλλοντική Μηχανική για Βιώσιμες Υποδομές
* Γ’ Ευφυή Συστήματα Μεταφορών και Διαχείρισης Έργων.

**Γενικά:**

Διάρκεια σπουδών: 2 εξάμηνα. Για μερική φοίτηση, τέσσερα (4) εξάμηνα. Δυνατές Επιλογές:

(α) Οκτώ (8) μαθήματα (4 ανά εξάμηνο), χωρίς υποχρέωση εκπόνησης Διπλωματικής Εργασίας (ΔΕ).

(β) Έξι (6) μαθήματα (4 στο πρώτο και 2 στο δεύτερο εξάμηνο) και εκπόνηση ΔΕ στο δεύτερο εξάμηνο). Κατά την μερική φοίτηση, 2 μαθήματα ανά εξάμ. στα 3 πρώτα εξάμ. και στο 4ο εξάμ. ΔΕ ή 2 μαθήματα.

|  |  |
| --- | --- |
| **Οδηγίες και Υποχρεώσεις Φοιτητών για ΔΜΣ** | **Προθεσμία** |
| 1. Εγγραφή σε κάθε εξάμηνο.
2. Κατάθεση ειδικού εντύπου δήλωσης μαθημάτων (από τον κατάλογο κάθε ειδίκευσης).
3. Εγγραφή στην Ηλεκτρονική Γραμματεία.
 | **Εντός των δύο πρώτων εβδομάδων του αντιστοίχου διδακτικού εξαμήνου.** |
| Κατάθεση εντύπου ορισμού επιβλέποντος (συμβούλου) στη Γραμματεία | **Εντός των δύο πρώτων εβδομάδων** **από την έναρξη των μαθημάτων του πρώτου εξαμήνου σπουδών του φοιτητή.** |
| Αλλαγή αρχικής επιλογής μαθήματος (πλην των υποχρεωτικών) επιτρέπεται (συμπλήρωση ειδικού εντύπου στη Γραμματεία). | **Εντός των δύο (2) πρώτων εβδομάδων κάθε εξαμήνου.**  |
| Κατάθεση **από τον φοιτητή** στη Γραμματεία:1. Εντύπου ανακοίνωσης θεματικής περιοχής της ΔΕ (για τους φοιτητές που επιλέγουν να εκπονήσουν ΔΕ),
2. Εντύπου προτεινόμενου επιβλέποντος διπλωματικής, αμφότερα με συνυπογραφή του επιβλέποντος.
 | **Κατά την εγγραφή στο δεύτερο εξάμηνο σπουδών του φοιτητή** |
| 1. Πρόταση **του επιβλέποντος** για προτεινόμενη τριμελή εξεταστική επιτροπή.
2. Υποβολή **από τον φοιτητή** υπεύθυνης δήλωσης στη Γραμματεία ότι "η διπλωματική δεν αποτελεί προϊόν λογοκλοπής, ούτε στο σύνολο ούτε σε σε επιμέρους τμήματα αυτής"
 | **Πριν την αξιολόγηση της διπλωματικής** |
| Προφορική εξέταση της Διπλωματικής Εργασίας από την 3μελή εξεταστική επιτροπή σε ανοικτό ακροατήριο. | **Πριν από τη συμπλήρωση της προβλεπόμενης μέγιστης διάρκειας σπουδών.**  |
| Υποβολή της Διπλωματικής Εργασίας μετά την έγκρισή της σε έντυπη και ηλεκτρονική μορφή (pdf) στη Γραμματεία του Τμήματος.  | **Εντός της μέγιστης προβλεπόμενης διάρκειας σπουδών.**  |
| **Πρόσθετες Πληροφορίες** |
| * Φοιτητής που δεν ανανέωσε την εγγραφή του για ένα εξάμηνο και δεν έχει ζητήσει αναστολή φοίτησης, διαγράφεται.
 |
| * Η παρακολούθηση των μαθημάτων και των ασκήσεων είναι **υποχρεωτική**. Μεταπτυχιακός φοιτητής που απουσιάζει από περισσότερες από δύο διαλέξεις δεν γίνεται δεκτός στην τελική εξέταση του μαθήματος και βαθμολογείται υποχρεωτικά με μηδέν στο μάθημα.
 |
| * Σε περίπτωση αποτυχίας σε μάθημα, ο φοιτητής έχει τη δυνατότητα να το επαναλάβει ή να το αντικαταστήσει με άλλο (εφόσον δεν πρόκειται για υποχρεωτικό μάθημα), με τη σύμφωνη γνώμη του επιβλέποντος. Σε περίπτωση που το επαναλάβει και αποτύχει για δεύτερη φορά (τυχόν αποτυχία στην επαναληπτική εξεταστική του Σεπτεμβρίου δεν προσμετράται), τότε ο φοιτητής διαγράφεται, εκτός αν το μάθημα είναι το τελευταίο. Στην περίπτωση αυτή εξετάζεται από τριμελή επιτροπή. Αντικατάσταση μετά από αποτυχία μπορεί να γίνει μόνο για ένα μάθημα και εφόσον αυτό δεν είναι υποχρεωτικό.
 |
| * Η επικούρηση κατά τη διεξαγωγή εξετάσεων προπτυχιακών μαθημάτων είναι **υποχρεωτική**.
 |
| * Η λογοκλοπή μπορεί να στοιχειοθετήσει λόγο διαγραφής του φοιτητή.
 |
| * Η ανάρτηση της ΔΕ στο αποθετήριο “Νημερτής” της Βιβλιοθήκης και Κέντρου Πληροφόρησης του Πανεπιστημίου Πατρών αποτελεί προϋπόθεση για την απονομή του ΔΜΣ.
 |

**\* Περισσότερες λεπτομέρειες δίνονται στον Κανονισμό του Προγράμματος Μεταπτυχιακών Σπουδών στην ιστοσελίδα:** https://www.civil.upatras.gr/wp-content/uploads/2021/04/DMS\_Statutes\_2.pdf.